Toate trei au consumat băuturi alcoolice, însă doar uneia i s-a făcut rău, foarte probabil pentru că este însărcinată în câteva luni.
Un echipaj de ambulanță i-a oferit primele îngrijiri la fața locului, iar apoi a transferat-o la spitalul județean. Acum se află în afara oricărui pericol și, potrivit reprezentanților Direcției de Asistență Socială și Protecția Copilului (DGASPC), este inclusă într-un program de consiliere psihologică.
Adolescenta însărcinată a plecat de la centru sâmbătă, 24 februarie, împreună cu două colege, cu vârste între 14 și 17 ani. Polițiștii vasluieni au efectuat căutări, le-au depistat și le-au dus înapoi la centru. Câteva ore mai târziu, adolescentele au plecat din nou.
Adolescenta a plecat, până acum, de mai multe ori din centru și, conform unor surse, nu știe cu cine a rămas însărcinată. Polițiștii vasluieni au deschis, însă, un dosar de cercetare penală pentru act sexual cu un minor.